Nadácia otvorenej spoločnosti

Nadácia otvorenej spoločnosti je nadácia vyznávajúca liberálnu demokraciu, osobnú slobodu a dôstojnosť všetkých ľudí. Nadácia vytvára príležitosti na skvalitňovanie občianskej spoločnosti smerom k jej väčšej otvorenosti, transparentnosti a presadzovaniu rovnosti šancí a ochrany menšín a slabých.
O nadácii.
Nadácia otvorenej spoločnosti je etablovaná nezávislá organizácia od roku 2013 osamostatnená od zakladajúcej organizácie. Financie na svoju činnosť získava zväčša z domácich a európskych zdrojov. Nadácia má svoje etické zásady, ktorými sa riadi a ktoré upravuje jej Etický kódex.
Aktivity.
Nadácia sa svojou činnosťou snaží otvárať spoločenské témy, ktoré ovplyvňujú kvalitu života občanov a ich vzájomné vzťahy v spoločnom priestore pričom sa opiera o a presadzuje tieto hodnoty:
Svoje aktivity nadácia realizuje prostredníctvom vlastných projektov a grantových programov, ktoré sú určené mimovládnym organizáciám a ktoré sa stotožňujú s hodnotami nadácie. Nadácia sa snaží o pomoc rozvoju otvorenej spoločnosti, vzdelávaniu, o posilnenie ľudských práv a rovnosť príležitostí znevýhodnených občanov s prihliadnutím na špecifické potreby Rómov.
Nadácia otvorenej spoločnosti je spoluzakladateľ Fóra donorov, pripomienkuje legislatívne procesy, vytvára politiky a pôsobí v poradných výboroch a komisiách.
História.
Činnosť nadácie začala v novembri 1992 v podobe nezávislého grantovo-operačného slovenského právneho subjektu pričom prostriedky poskytol Open Society Institute so sídlom v New Yorku. Tieto finančné prostriedky boli určené pre vznikajúce slovenské mimovládne organizácie a vlastné nadačné programy. Nadácia sa stala súčasťou rodiny nadácií Open Society Foundations, ktorých zakladateľom je filantrop a finančník George Soros, ktorý sa sústredí na demokratickú transformáciu a modernizáciu krajín strednej a východnej Európy.
Organizáciu uviedla do prevádzky Američanka Rachel Tritt pričom na začiatku v nej pracovali dvaja zamestnanci a s rozvojom jej činnosti počet zamestnancov rastie, v roku 2020 v nadácii pracuje 16 ľudí. Na pozícií riaditeľa nadácie bola do roku 2013 Alena Pániková, ktorú vystriedal Marek Kapusta do marca 2015 a od júna 2015 je riaditeľom nadácie Ján Orlovský.
Na základe viacerých programových platforiem nadácie vznikli samostatné a finančne nezávislé mimovládne organizácie: Nadácia Centrum súčasného umenia, Nadácia Škola dokorán, Otvorený klub lekárskej spoločnosti, Plán B, n. o., Slovenská debatná asociácia, Slovensko-český ženský fond.
Tím nadácie.
Nadácia má svoju:
Oblasti pôsobenia.
Hlavnými oblasťami nadácie, v ktorých pôsobí sú ľudské práva a slobody, kritické myslenie a participácia, inkluzívne vzdelávanie a , .
Ľudské práva a slobody.
Organizácia sa svojou činnosťou snaží odstrániť zo spoločnosti rasovú neznášanlivosť, nenávisť, prejavy radikalizácie a pomôcť vybudovať inkluzívnu, nediskriminačnú a tolerantnú spoločnosť.
Projekty: Active Citizens Fund, Otázka vôle, Bez predsudkov, Spolu za všetky rodiny, We Are Open.
Kritické myslenie a participácia.
Vo sférach demokracie, právneho štátu a ľudských práv sa organizácia sústredí na posilnenie hlasu verejnosti v sociálnych a ľudsko-právnych témach. Vo viacerých oblastiach posilňujú význam a rolu médií.
Projekty: Tvorba mechanizmov participácie detí a mládeže, SISUMMA, Čítanie naslepo, Hra na pravdu, Novinárska cena, Výlety naslepo, Prechádzka, Dáta menia žurnalistiku, Proti nenávisti online, FACE 2 FACE
Inkluzívne vzdelávanie.
Organizácia je súčasťou siete medzinárodného programu podpory sociálnej a finančnej gramotnosti detí a mladých ľudí Aflatoun a tiež programu Aflatot, ktorý je určený pre deti v predškolskom veku.
Stronger Roots for Civil Society.
Organizácia sa snaží upevniť spoločenskú dôveru a nájsť nových podporovateľov organizácií občianskeho sektora.
Iné projekty nadácie.
Medzi projekty nadácie patrí tiež program Otvorené školy, ktorý sa sústredí na podporu demokratického prostredia na školách a výchovu k občianstvu.
Nadácia otvorenej spoločnosti tiež spravuje v partnerstve s Nadáciou Ekopolis a Karpatskou nadáciou grantový program Active Citizens Fund, ktorý sa sústredí na to, aby bola posilnená občianska spoločnosť, podporené aktívne občianstvo a zlepšené postavenie zraniteľných skupín na Slovensku.